hotchpotch/miracl-hf-unified huggingface dataset:
వనపట్ల సుబ్బయ్య
వనపట్ల సుబ్బయ్య ఉద్యమ కవి, రచయిత, విశ్లేషకులు మరియు సాహితీకారుడు. ఆయన సృజనాత్మజ సాహిత్యం విభాగంలో తెలుగు విశ్వవిదయలయం 2014 కీర్తిపురస్కారాన్ని అందుకున్నారు.
ఆయన తెలంగాణ రాష్ట్రానికి చెందిన నాగర్ కర్నూలు మండలం లోని వనపట్ల గ్రామానికి చెందినవారు. అందువల్ల తన ఇంటిపేరు ఊరిపేరు అయింది. ఆయనది పేద కుటుబం. ఆయన ఎం.ఎ. చదివారు. ఆయన 
ఎల్లప్పుడు ఏదో ఒక విషయం పట్ల చర్చిస్తుంటాడు. గత కాలం సమీక్ష చేసుకుంటూ భవిష్యత్తులో ఏలాంటి ఉద్యమాలు చేయాలనే తపన ఆయనలో ఉంటుంది. ఎవరితోనైనా సమకాలీన సమాలోచనలు చేయడంలో ఆయన దిట్ట. ముఖ్యంగా దళిత, బహుజన, ఎస్సీ, ఎస్టీలే గాకుండా వెనకబడిన ప్రాంతాల పట్ల కూడా ఆయన తన రచనలో అభిప్రాయం వ్యక్తం చేస్తాడు. నాగర్‌కర్నూలు‌లో ఒక వేదిక ఏర్పాటు కావాలన్నా, సంఘం రూపుదిద్దుకోవాలన్నా, ఉద్యమం ఉధృతం కావాలన్నా సుబ్బయ్య సలహాలు సూచనలు తీసుకుంటారు.
ముందు సిపిఎం అనుబంధ సంఘంలో కొంతకాలం పనిచేసిన సుబ్యయ్య తర్వాతి కాలంలో వీరన్న పార్టీవైపు కొంత మొగ్గుచూపారు. కులవర్గ పోరాటాలు జమిలిగా నడపాలని ఆయన కాంక్షించారు. కాని అనతికాలంలోనే బడుగు బలహీన వర్గాల కోసం తన వంతు రచన కొనసాగించాలని సాహిత్యవైపు మళ్లారు. ఎంఏ వరకు చదివిన సుబ్బయ గ్రామ స్థాయి రాజకీయాల నుండి దేశ, విదేశీ విధానాల గురించి కూడా తన రచనలో చెబుతాడు. సరళీకరణ ఆర్థిక విధానాల వల్ల నేడు వామపక్షాలు కొంతవరకు నష్టపోయినా మునుముందు వారికే ప్రజల సహాయ సహకారాలు ఉంటాయని గుర్తు చేస్తున్నారు.
ఆయన వ్రాసిన "వొల్లెడ" సినారె పురస్కారాన్ని అందుకోగా, మశాల్‌ పై యూనివర్సిటీలలో పత్ర సమర్పణలు జరిగాయి. వనపట్ల సుబ్బయ్య కలం నుంచి జాలువారిన మరో దీర్ఘకవిత ఊర చెరువు ఈ దీర్ఘకవితలో రెండు భాగాలున్నాయి. మొదటిది చెరువు వలపోత కాగా రెండోది కవి తలపోత. వలపోతలో చెరువు తనకు పట్టిన దుస్థితిపై కుమిలిపోతూ తన వ్యథను మనకు చెప్పుకోగా, తలపోతలో కవి చెరువు ఏ విధంగా ఉంటే బాగుంటుందో తన అభిప్రాయాన్ని వ్యక్త పరిచాడు.
ద్యావనపల్లి సత్యనారాయణ
ద్యావనపల్లి సత్యనారాయణ ప్రముఖ చరిత్రకారుడు మరియు ఏపీ గిరిజన సంగ్రహాలయ సంరక్షకులు. ఆయన పరిశోధనా విభాగంలో తెలుగు విశ్వవిద్యాలయం 2014 కీర్తిపురస్కారాన్ని అందుకున్నారు.
అందుకూరి చిన పున్నయ్య శాస్త్రి
అందుకూరి చిన పున్నయ్య శాస్త్రి (ఎ.సి.పి.శాస్త్రి) బహుముఖ ప్రజ్ఞాశాలి. కంచుఘంట లాంటి స్వరంతో వేదాల నుంచి వేమన పద్యాల వరకు ఏ విషయంలోనైనా అనర్గళంగా మాట్లాడగల నేర్పు గలవారు. శాస్త్రం నుంచి శాస్త్రీయ దృక్పధాన్ని పిండగల ఓర్పూ నేర్పు గలవారు. ఏది చెప్పినా, మాట్లాడినా రుషిప్రోక్తంగా భాసి౦పజేసే వాక్కు అతని స్వంతం. నాటక రచనలో సిద్ధ హస్తుడు. వృత్తి రీత్యా రిజర్వ్ బాంక్ ఉద్యోగమే కాని ప్రవృత్తి పరంగా సాహిత్యము, సంగీతము లలోకూడ తన ప్రతిభను చాటుతూ సార్ధకంగా జీవిస్తున్న పెద్దలు శ్రీ అందుకూరి చిన పున్నయ్య శాస్త్రి గారు.
అందుకూరి వెంకట సుబ్బయ్య, అచ్చమాంబ దంపతులకు జనవరి 19 1944 న జన్మించారు . బి.ఎ.డిగ్రీ చదివిన వీరు రిజర్వ్ బ్యాంక్ లో ఉద్యోగిగా చేరి కాలక్రమంలో అసిస్టెంట్ మేనేజర్‌గా 2002 సెప్టెంబర్‌లో పదవీ విరమణ చేశారు. హైదరాబాద్ రాం కోఠి ప్రభుత్వ కళాశాలలో 1968లో చేరి కర్నాటక సంగీతం నేర్చి ‘’సంగీత విభూషణ్ ‘’ పట్టా పొందారు. తను నేర్చిన సంగీతాన్నిసార్ధకం చేయ సంకల్పించి, హైదరాబాద్ ఆకాశవాణి కేంద్రం వారు ప్రారంభించిన యువవాణి సంగీత కార్యక్రమాలను తన ప్రతిభా సామర్ధ్యంతో సమర్థంగా నిర్వహించారు.
శాస్త్రి గారి రచనలు చాలా భావరకు ‘"రుషి పీఠం", "మూసీ" పత్రికలలో ప్రచురిత మయ్యాయి. .వైదిక సాహిత్య విషయాలపై శాస్త్రిగారు ఎన్నో విజ్ఞాన దాయక వ్యాసాలూ రచించి అందులోని నిగూఢ భావాలను సామాన్య ప్రజలకు తెలియ జేశారు. శాస్త్రిగారు ఆకాశవాణికి అనేక రేడియో నాటకాలను సమకూర్చారు. అందులో ముఖ్యమైవవి - కాళిదాసు ను గురించిన నాటకము, ప్రాణి ప్రధానం, బిల్హణ కవి జీవితంపై ‘’బిల్హణీయం ‘’ అనే నాటిక, పులకేశి అనే చారిత్రిక నాటకం, గరుత్మంతుని కధను ‘’సత్య నిష్ట’’గా రచించిన నాటకము, మను చరిత్ర, నల చరిత్ర, రఘు వంశ కధలను కుముద్వతీ పరిణయంగా రచించిన నాటకము, విప్రనారాయణ చరితంను వైజయింతీ విలాసంగా మలచిన నాటకము, విడాకులపై ఇయం సీతా మమ సుతా అనే సాంఘిక నాటకం, దండి దశకుమార చరిత్రను అవంతీ సుందరీ పరిణయంగా నాటికగా. ఇవన్నీ రేడియోలో ప్రసారమై బహుళ జనామోదం పొందాయి. శాస్త్రి గారి నల చరిత్ర నాటకాన్నిధర్మ పూరి సంస్కృత కళాశాల ప్రిన్సిపాల్ కీ శే.కోరిడే రాజన్న శాస్త్రి గారు సంస్కృతంలోకి అనువదించగా సురభారతి సంస్థ ప్రచురిచింది.
నాటక రచనలోనే కాకుండా శాస్త్రి గారు గొప్ప స్టేజి నటులుగా కూడ కీర్తి నార్జించారు. 1970 వరకు చాలా నాటకాలలో వివిధ పాత్రలు ధరించి మెప్పించారు. 1977లో లిటిల్ థియేటర్ వారి "విరజాజి" నాటకంలో హీరో పాత్ర ధరించి, తర్వాత రంగస్థల నటనకు స్వస్తి పలికారు.
అయాన్
అణువు లేదా బహుళ అణువుల్లో ఎలక్ట్రాన్ల సంఖ్య ప్రోటాన్ల సంఖ్య సమానంగా లేకుంటే దానిని అయాన్ అని వ్యవహరిస్తారు. దీనివల్ల అయాన్ ధనావేశం లేదా ఋణావేశం కలిగిఉంటుంది. అయాన్లను రసాయనిక లేదా భౌతిక పద్ధతుల ద్వారా లేదా అయనైజేషన్ ప్రక్రియ ద్వారా సృష్టించవచ్చు.
రసాయనిక శాస్త్ర పదజాలం ప్రకారం ఏదైనా తటస్థ అణువు ఒకటి లేదా అంతకన్నా కన్నా ఎక్కువ ఎలక్ట్రాన్లు కోల్పోతే దానికి ధనావేశం వస్తుంది. దాన్ని కాటయాన్ అని వ్యవహరిస్తారు. అదే విధంగా ఏదైనా అణువు ఎలక్ట్రాన్లను పొందితే దానికి ఋణావేశం వస్తుంది. దాన్ని ఆనయాన్ అని వ్యవహరిస్తారు.
ఒకే అణువు కలిగిన అయాన్లను మోనో అటామిక్ (ఏక అణు) అయాన్లనీ, బహుళ అణువులు కలిగిన అయాన్లను పాలీఅటామిక్ అయాన్లనీ వ్యవహరించవచ్చు. వాటికి ఉండే విద్యుదావేశాల వల్ల అయాన్లు పరస్పరం ఆకర్షించుకుని లవణాలు (సాల్ట్) లాంటి అయానిక్ సంయోజనాలుగా (అయానిక్ కాంపౌండ్లు) ఏర్పడతాయి.
మెనూ (కంప్యూటింగ్)
కంప్యూటింగ్ మరియు టెలికమ్యూనికేషన్స్‌లలో మెనూ లేదా మెనూ బార్ అనునది గ్రాఫికల్ నియంత్రణ భాగము. ఇది కంప్యూటర్ లేదా కమ్యూనికేషన్ వ్యవస్థ ద్వారా ఆపరేటర్‌కు ప్రదర్శింపబడే ఎంపికల లేదా ఆదేశాల జాబితా. మెనూలో ఇవ్వబడిన ఎంపికలను ఆపరేటర్ అనేక పద్ధతుల (ఇంటర్‌ఫేస్లు అని పిలవబడే) ద్వారా ఎంపిక చేసుకోవచ్చు:
వెర్నర్ హైసెన్ బర్గ్
వెర్నర్ హైసెన్బర్గ్ (డిసెంబరు 5, 1901 – ఫిబ్రవరి 1, 1976) జర్మనీకి చెందిన ప్రఖ్యాత భౌతిక శాస్త్రవేత్త. క్వాంటమ్ యాంత్రిక శాస్త్రాన్ని అభివృద్ధి చేసిన వారిలో ప్రధానమైన వాడు. 1925 లో తన సిద్ధాంతాల్ని ప్రచురించడం ప్రారంభించాడు. 1927 లో ఆయన ప్రతిపాదించిన అస్థిరత్వ నియమంతో శాస్త్రపరిశోధనలో ఖ్యాతి గడించాడు. 1932 లో క్వాంటం యాంత్రిక శాస్త్రాన్ని సృష్టించినందుకు గాను ఆయనకు నోబెల్ బహుమతి లభించింది. ఆయన ఇంకా అణుకేంద్రకం, ఫెర్రోమాగ్నటిజం, విశ్వకిరణాలు, అణువుకన్నా సూక్ష్మమైన కణాలు లాంటి విషయాలపై పరిశోధన చేశాడు. పశ్చిమ జర్మనీలో మొట్టమొదటి అణు రియాక్టరుకు, 1957 మ్యూనిక్ లో ఒక ప్రయోగాత్మక రియాక్టరుకు ప్రణాళిక తయారు చేశాడు. రెండవ ప్రపంచ యుద్ధ సమయంలో ఆయన అణువులపై చేసిన పరిశోధనపై కొంత వివాదం కూడా నెలకొని ఉన్నది.
యుద్ధం అయిపోయిన తరువాత "కైజర్ విల్హెహ్మ ఇన్స్టిట్యూట్ ఆఫ్ ఫిజిక్స్" కి డైరెక్టరుగా నియమితుడయ్యాడు. దీని పేరే తరువాతి కాలంలో "మాక్స్ ప్లాంక్ ఇన్స్టిట్యూట్ ఫర్ ఫిజిక్స్" గా మార్చబడింది.
ఆయన జర్మన్ రీసెర్చి కౌన్సిల్ కి అధ్యక్షుడిగానూ, అణు భౌతిక శాస్త్రానికి సంబంధించిన పలు కమీషన్లకు ఛైర్మన్ గా వ్యవహరించాడు.
అడివి శేష్
అడివి శేష్ ఒక భారతీయ నటుడు మరియు దర్శకుడు. , క్షణం, పంజా, రన్ రాజా రన్ లాంటి సినిమాలలో నటించాడు. మరో దర్శకుడు అడివి సాయికిరణ్ కు తమ్ముడి వరస అవుతాడు.
అడివి శేష్ 2010లో విడుదలైన కర్మ అనే సినిమాతో సినీ రంగ ప్రవేశం చేశాడు. ఇందులో హాలీవుడ్ నటి జేడ్ టేలర్, షేర్ ఆలీ ముఖ్య పాత్రలు పోషించారు. ఈ సినిమాకు మంచి ప్రశంసలు లభించాయి. 2011 లో పవన్ కల్యాణ్ కథానాయకుడిగా నటించిన పంజా సినిమాలో విలన్ గా నటించాడు.
ఎ.ఎస్.జగన్నాథశర్మ
అయలసోమయాజుల నీలకటేశ్వర జగన్నాథశర్మ (ఎ.ఎస్.జగన్నాథశర్మగా ప్రసిద్ధులు) శతాధిక తెలుగు కథా రచయిత. 2017లో ఆంధ్రప్రదేశ్ ప్రభుత్వం చే కళారత్న పురస్కారం అందుకున్నారు.
ఆయన విజయనగరం జిల్లా పార్వతీపురం లో ఏప్రిల్ 13 1956 లో జన్మించారు. చిన్ననాటినుండే కథలపై ఆసక్తి పెంచుకున్న వీరు తన పదిహేనవ ఏటనే కథలు వ్రాయటం ప్రారంబించారు. ఇప్పటివరకు వీరు ఐదు వందల కథలు వ్రాశారు. వీరు వ్రాసిన కథలు వివిథ తెలుగు పత్రికలలో ప్రచురితమయ్యాయి. ఆ కోవలో వీరి రాజధాని కథలు యువ మాస పత్రికలో, మా ఊరి కథలు పల్లకి వార పత్రికలో, అగ్రహారంకథలు ఆదివారం ఆంధ్ర జ్యోతి లో ప్రచురితమయ్యాయి.
కథలతో పాటు వీరు 18 నవలలు కూడ వ్రాశారు. వాటిలో అగ్రహారం, శౌర్యచక్ర, చార్మినార్, ఇక్కడంతా క్షేమం వంటి నవలలు కూడ వ్రాసి పాఠకుల మన్ననలు పొందారు. అంతేకాకుండా వీరు సినిమా మరియు టి.వి. రచయితగా కూడ ప్రసిద్ధులు.
ప్రస్తుతం వీరు ఆంధ్రజ్యోతి యాజమాన్యంలోని నవ్య వీక్లీకి సంపాదకులుగా వ్వవహరిస్తున్నారు.
వీరి రదనలలో జగన్నాథ రథచక్రాల్, కథా సరిత్సాగరం, పంచతంత్రం, పాలపిట్టి, నెమలీక, పేదరాసి పెద్దమ్మ వంటి కథలు బహుళ ప్రజాదరణ పొందాయి. ఆబాల గోపాలానికి అనువైన శైలిలో వెలువడ్డా శర్మగారి భారత, భాగవత రామయణాల గురించి ప్రత్యేకంగా చెప్పనక్కరలేదు.
బహుముఖ సాహితీవేత్త బలివాడ కాంతారావు స్మారక జీవన సాహితీ పురస్కారాన్ని 2018.
ఓలేటి శ్రీనివాసభాను
ఓలేటి శ్రీనివాసభాను తెలుగు రచయిత. ఆయన ప్రోలాన్సర్ గా పేరు గడించారు.
ఆయన విజయనగరం జిల్లా పార్వతీపురంలో మే 6 1953 న జన్మించారు. వీరు పార్వతీపురం, బొబ్బిలి, విశాఖపట్నం జిల్లా లలో విద్యాభ్యాసం చేశారు. ఆంధ్ర విశ్వవిద్యాలయంనుండి ఎం.కాం పట్టా పొంది దక్షిణ మద్య రైల్వేలో సీనియర్ ట్రాఫిక్ ఇనస్పెక్టరుగా ఉద్యోగం చేసి స్వచ్ఛందంగా పదవీ విరమణ చేశారు.
చిన్ననాటి నుండి వివిధ సాహితీప్రక్రియల పట్ల మమకారం పెంచుకున్న వీరు పదిహేనో ఏటనే కధలు రాయటం ప్రారంభించారు. వీరి రచనలు వివిధ తెలుగు దిన, వార, మాస పత్రికలలో ప్రచురితమైయ్యాయి. ఈనాడు ఆదివారం, ఆంధ్రభూమి ఆదివారం, విపుల, చతుర, సితార సంచికలకు ప్రీ లాన్సర్గా అనేక శీర్షికలు నిర్వహించారు. ఈనాడు ఆదివారం సంచికలో పదేళ్లపాటు "ఇది కథకాదు " శీర్షికను "తేజస్వి" కలం పేరుతో ప్రచురితమయ్యాయి. అనేక తెలుగు టీ.వీ సీరియళ్లకు హిందీ, ఇంగ్లీష్, కన్నడ ధారావాహికలకు తెలుగులో డబ్బింగ్ నిర్వహించారు. నవ్య విక్లిలో పాఠకాదరణ పొందిన వీరి 'పొగబండి కధలు' పుస్తకంగా వెలువడి 'తురగా కృష్ణమోహనరావు పురస్కారం - 2010' అందుకొంది. కౌముది అకాడమీ నిర్వహిస్తున్న భరతనాట్య ప్రదర్శనలకు స్క్రిప్టులు కూడా వ్రాసారు. ఆయన కొన్ని పత్రికలలో కవితలు కూడా వ్రాసారు.
మహాభారత యజ్ఞం
మహాభారత యజ్ఞం అన్నది చిత్తూరు జిల్లా తొండమనాడు గ్రామంలో నిర్వహించే పద్దెనిమిది రోజుల ఉత్సవం.
ఆంధ్ర ప్రదేశ్ చిత్తూరు జిల్లా శ్రీకాళహస్తికి దగ్గర తొండమనాడులో శ్రీవెంకటేశ్వర ఆలయాన్ని పాండవ సంతతికి చెందిన తొండమాన్ చక్రవర్తి నిర్మించాడన్నది ఒక గాథ. ఇక్కడ ప్రతి ఏటా చైత్ర, వైశాఖ మాసాలలో భారతంలోని పద్దెనిమిది పర్వాలను పద్దెనిమిది రోజులు పాటు ఉత్సవాలుగా భారత మహాయజ్ఞమే నిర్వహిస్తారు. చిత్తూరు జిల్లాలో అనేక గ్రామాలలో ద్రౌపది ధర్మరాజులస్వామివారి ఆలయాలు ఉన్నాయి.
ధర్మరాజుస్వామి ఆలయ ప్రాంగణంలోనే పాండవుల కొయ్యబొమ్మలు పెట్టి యజ్ఞం చేస్తారు. ఈ సాంప్రదాయం ఇంకెక్కడ ఉండదు. ఈ మహాయజ్ఞం ధ్వజారోహణతో మొదలై దుర్యోధన వధతో ముగుస్తుంది. దీనిలో శ్రీకృష్ణలీలలు, పాండవజననం, బకాసురవధ, ద్రౌపది స్వయంవరం, సుభధ్రా కళ్యాణం, రాజసూయయాగం, విరాటపర్వం, ఉత్తర గోగ్రహణం, గయోపాఖ్యానం, శ్రీకృష్ణరాయబారం, కర్ణమోక్షం, దుర్యోధనవధ, ధర్మరాజు పట్టాభిషేకం వంటి ఘట్టాలు ప్రదర్శిస్తారు. ప్రతి ఘట్టం ఒక మహోత్సవమే. ద్రౌపదితో పాటు పాండవుల విగ్రహాలను ప్రత్యేకంగా అలంకరించి కళ్యాణోత్సవాన్ని ఘనంగా జరుపుతారు. బండికుంభం ఘట్టంలో భీమసేన పాత్రధారిని ప్రత్యేకంగా అలంకరించిన ఎడ్లబండిపై ఊరేగించి బూరి నైవేద్యాలు సమర్పిస్తారు. చివరిగా ఆలయం వద్ద భీమసేన, బకాసురుని యుద్ద దృశ్యాలు ప్రదర్శిస్తారు.
ఈ పండుగలో ఆర్జునుడి తపస్సుకు ఒక ప్రత్యేకత ఉంది.ఒక తాడి చెట్టుని ప్రతిష్ఠించి, అర్జునుడు ఆ చెట్టు ఎక్కేందుకు వీలుగా కొయ్య మెట్లు అమర్చి చెట్టును అందంగా అలంకరిస్తారు. అర్జునుడు పాత్రదారి పద్యాలు పాదుతూ చెట్టు ఎక్కుతాడు. పూలు, నిమ్మకాయలు విసురుతారు. ఆ నిమ్మకాయలు తింటే పిల్లలు పుడతారని, విసిరిన పువ్వులు సౌభాగ్యాన్నిస్తాయనీ వారి నమ్మిక.
యజ్ఞంలో చిట్ట చివరి ఘట్టం దుర్యోధన వధ. ఆలయ ఆవరణలో దుర్యోధన వధ చేస్తారు.
డెసిబెల్
డెసిబెల్ (లేదా dB) అనగా శక్తి లేదా తీవ్రత యొక్క కొలతల నిష్పత్తులు. ఇది ఒక విశేషమైన విధిగా వాటిని వ్యక్త పరుస్తుంది. ఒక బెల్ అనేది 10:1 యొక్క శక్తి నిష్పత్తి, మరియు పది డెసిబెల్ల లోకి విభజించబడింది. మూడు డెసిబెల్ల పెరుగుదల సుమారు శక్తి యొక్క రెట్టింపు ఉంటుంది. డేసిబెల్స్ ను తరచుగా టెలికమ్యూనికేషన్ సిగ్నల్స్ కొలిచేందుకు ఉపయోగిస్తారు. ఎలక్ట్రిక్ ఆడియో సిగ్నల్స్ తో, అనేక మూలాలకు సాపేక్ష అనేక డెసిబెల్ యూనిట్లు ఉన్నాయి. ఉదాహరణకు, dBm అనేది ఒక మిల్లీవాట్ కు సంబంధించినది.
It's been said that the smallest difference humans can hear is 1 dB and is related to the Absolute threshold of hearing, although this is very subjective at best.
The bel unit was named after Alexander Graham Bell. This unit was so rough that it is more typical to use the decibel, which is one bel divided by ten. Before bels, there was the Transmission Unit (TU).
Often, decibels are used to say how loud a sound is relative to the threshold of hearing. The decibel is not an SI unit. The table here uses dB as units of sound to indicate consensus on hearing protection. Some examples of sounds are:
Hearing protection can also be used to shield from ear damage. This table gives some safe limits for the level of sound so that the ears are not damaged.
ప్రజల మనిషి (నవల)
ప్రజల మనిషి నవల వట్టికోట ఆళ్వారుస్వామి 1955లో రాశారు. నవలలో వర్ణించిన కాలం 1928-38 దశాబ్ది, ప్రతిబింబించిన ప్రాంతం నిజాం పాలనలోని నిజామాబాద్ జిల్లా. తెలంగాణ తొలి నవలగా వాసికెక్కింది. నిజాం కాలపు తెలంగాణ జీవితాన్ని సమర్థంగా చూపిన నవలగా ఖ్యాతి పొందింది. ఈ నవల ఒక దారి చూపించడం వల్లే దాశరథి రంగాచార్య ‘చిల్లర దేవుళ్లు’ వంటి అద్భుత నవలను రాయగలిగారు. 
వట్టికోట ఆళ్వారు స్వామి ప్రజల మనిషి నవలను తెలంగాణా సాయుధ పోరాటానికి పూర్వరంగం నేపథ్యంలో రాశారు. తెలంగాణా సాయుధ పోరాటంలో వ్యక్తిగతంగా పాల్గొని, సుదీర్ఘమైన జైలు జీవితాన్ని గడిపిన ఆళ్వారు స్వామి తెలంగాణా సాయుధ పోరాట నేపథ్యం, సాగిన వైనం, తదనంతర పరిణామాలు ప్రతిబింబిస్తూ తెలంగాణా జన జీవితాన్ని నవలల్లో చిత్రీకరిద్దామని ప్రయత్నించారు. ఆ క్రమంలో రాసిన మొదటి నవల ప్రజల మనిషి 1938లో తెలంగాణా ప్రాంతంలో రాజకీయ చైతన్యం పొడడసూపుతున్న కాలం వరకూ సాగుతుంది. ఐతే తర్వాతి నవల గంగు తెలంగాణా సాయుధ పోరాట కాలాన్ని చిత్రీకరించగా, చిన్నవయసులోనే ఆళ్వారుస్వామి మరణించడంతో తన నవలా ప్రణాళిక కూడా ఆగిపోయింది. ఐతే ఈ ప్రణాళికనే స్వీకరించి దాశరథి రంగాచార్య చిల్లర దేవుళ్ళు, మోదుగుపూలు, జనపదం అన్న నవలలు రాశారు.
శ్రీ పొట్టిశ్రీరాములు తెలుగు విశ్వవిద్యాలయం ఈ నవలను ఆంగ్లంలోనికి అనువదించింది.
నిజామాబాద్ జిల్లాలో దిమ్మెగూడెం ఓ పల్లెటూరు. ఆ ఊరికి దొర రాంభూపాల్ రావు. అతను గ్రామప్రజల ఆస్తులు, శ్రమ వంటివి దోచుకుతింటూంటాడు. దొర నివసించే విశాలమైన, దృఢమైన కోటలాంటి ఇల్లు గడీ. ఇలాంటి నేపథ్యంలో రాంభూపాల్ రావు తన అల్లుణ్ణి బిడ్డతో పంపే సమయంలో వారికి అరణంగా ఆవును తోలించాలని అనుకున్నాడు. అనుకున్నదే తడవుగా రైతు కోటయ్య ఆవు మీద కన్నేశాడు. చేసేదేమీ లేక కోటయ్య ఆవునూ, దూడనూ తోలిపెట్టాడు.
ప్రజల మనిషి నవల తెలంగాణా తొలి నవల అన్న ప్రత్యేకతను స్వంతం చేసుకుంది.
1543
1543 గ్రెగోరియన్‌ కాలెండరు యొక్క మామూలు సంవత్సరము.
మేడిలంక
మేడిలంక , కృష్ణా జిల్లా, అవనిగడ్డ మండలానికి చెందిన గ్రామము. పిన్ కోడ్ నం. 521 122., యస్.ట్.డీ కోడ్=08671.
సముద్రమట్టానికి 6 మీ.ఎత్తు
రేపల్లె, మచిలీపట్నం, తెనాలి, పెడన
మోపిదేవి, నాగాయలంక, రేపల్లె, చల్లపల్లి
మండల పరిషత్ ప్రాథమిక పాఠశాల
అవనిగడ్డ, మోపిదేవి నుండి రోడ్దురవాణా సౌకర్యం ఉంది. రైల్వేస్టేషన్: విజయవాడ 66 కి.మీ
విష్ణువర్ధన్ నటించిన చిత్రాల జాబితా
ఇది కన్నడ చలనచిత్ర నటుడు డా.విష్ణువర్ధన్ నటించిన సినిమాల పాక్షిక జాబితా.
! సంవత్సరము
! సినిమాపేరు
! భాష
! పాత్ర
! దర్శకుడు
! ఇతర నటులు
పరుచూరి రఘుబాబు స్మారక నాటక పరిషత్తు - 2016
ప్రముఖ రచయితలు, నటులైన పరుచూరి వెంకటేశ్వరరావు మరియు పరుచూరి గోపాలకృష్ణ 1989లో ఏర్పాటు చేసిన నాటక పరిషత్తే పరుచూరి రఘుబాబు స్మారక నాటక పరిషత్తు. 2016 ఏప్రిల్‌ 27 నుంచి మే 3 వరకు వరకు గుంటూరు జిల్లా లోని పల్లెకోన గ్రామంలో 26వ అఖిల భారత నాటక పోటీలు జరిగాయి. మే 3 రాత్రి గం. 8.30ని.లకు బహుమతి ప్రదానోత్సవ సభ జరిగింది.
ఫోటాన్
ఫోటాన్ అనేది ఒక ప్రాథమిక కణం. కాంతితో సహా అన్ని రకాల విద్యుదయస్కాంత తరంగాలకు ఒక ప్రమాణం. ఇది విద్యుదయస్కాంత శక్తిని మోసుకెళ్ళే ఒక శక్తి వాహకం కూడా. అన్ని ప్రాథమిక కణాలలానే ఫోటాన్లను కూడా క్వాంటం యాంత్రిక శాస్త్రం సహాయంతో వివరించ వచ్చు. ఈ ఫోటాన్లు కణం, మరియు తరంగాల లక్షణాలు కలిగి ఉంటాయి.
ఫోటాన్ అనే అధునాతన భావనను ఆల్బర్ట్ ఐన్‌స్టీన్ ఇరవయ్యో శతాబ్దం మొదట్లో ప్రతిపాదించాడు. కాంతి మీద ఆయన చేసిన ప్రయోగాల ఫలితాలను వివరించడం కోసం కాంతిని తరంగాలుగా కాకుండా ఫోటాన్లుగా భావించాడు.
భౌతిక శాస్త్రంలో ఫోటాన్ ను గ్రీకు అక్షరం గామా ("γ") తో సూచిస్తారు. బహుశ ఈ చిహ్నం 1900 లో కనుగొనబడిన గామా కిరణాల పేరుమీదుగా ఉత్పన్నం అయి ఉండవచ్చు.
రసాయన శాస్త్రం, మరియు ఆప్టికల్ ఇంజనీరింగ్ లో ఫోటాన్ ను "hν", (ఫోటాన్ శక్తి) తో సూచిస్తారు. ఇక్కడ h అనేది ప్లాంక్స్ కాన్స్టంట్, గ్రీకు అక్షరం న్యూ (ν) ఆ ఫోటాను యొక్క ఫ్రీక్వెన్సీ. 
1900 లో మాక్స్ ప్లాంక్ కృష్ణ వస్తువుల వికిరణాన్ని గురించి అధ్యయనం చేస్తున్నపుడు వాటినుండి వెలువడే విద్యుదయస్కాంత తరంగాలు ఒక నిర్ణీత పరిమాణం కలిగిన శక్తిలాగా విడుదల అవుతుంటాయని భావించాడు. అంతకు మునుపు ఈ శక్తిని క్వాంటమ్ (అంటే ఒక యూనిట్ అని అర్థం వస్తుంది) అనే పేరుతో కొలిచేవారు. 1905 ఆల్బర్ట్ ఐన్‌స్టీన్ వాటిని "లైట్ క్వాంటమ్" అన్నాడు. 1928లో ఆర్థర్ కామ్టన్ అనే శాస్త్రవేత్త దానికి ఫోటాన్ అనే పేరు వాడాడు.
ఫోటానుకు ఎటువంటి ద్రవ్యరాశి, విద్యుదావేశం ఉండవు. అది ఒక స్థిరమైన కణం.
మొగ్డుంపల్లి
మొగ్డుంపల్లి నల్గొండ జిల్లా ఉన్న ఒక పల్లెటూరు తెలంగాణ రాష్ట్రం రాజధాని హైదరాబాద్ నుండి 45 కిలోమీటర్ దూరంలో ఉంది, బీబీనగర్ కి 4.5 కిలోమీటర్ దూరం లోను భువనగిరికి 8.5 కిలోమీటర్ల దూరంలో ఉన్న మారుమూల పల్లెటూరు. మొగ్డుం పల్లి వూరికి ఒక ఫర్లంగ్ దూరంలో బీబీనగర్ నుండి వచ్చే వాగు ఉంటుంది 25 యేండ్లక్రితం ఆ నది బాగా నీళ్ళతో నిండి ఉండేది. ఆ వూరికి సగం కిలోమీటర్ దూరంలో గొల్లగూడెం ఉంది అక్కడ ఎక్కువ శాతం గొల్ల వారి నివసిస్తారు అక్కడ చాల కొద్దిమంది నివసిస్తారు 25 నుండి 30 ఇండ్ల వరకు మాత్రమే ఉంటాయి అక్కడ ఒక టెంపుల్ ఉంది అదే నరసింహా స్వామి దేవాలయం ప్రతి ఏడాది అగ్నిగుండాలు అని జాతర అవుతుంది ఆ దేవాలయ బాగోగులు అక్కడ ఉన్న గొల్ల కులానికి సంబదిత కార్యకర్తలు నిర్వహిస్తారు.
ఇక మొగ్డుం పల్లి 200 పైగా కడప ఉంటుంది వూరికి మద్యలో పంచాయతి కార్యాలయం ఉంటుంది ఆ ఆఫీసు ముంది పెద్ద రాయి చెట్టు ఊరిలోని అందరు సాయంకాలం సమయంలో ఆ చెట్టుక్రింద కూర్చొని ముచ్చట్లు పెడతారు అంతేకాదు వూరిలో ఎ పంచాయతి వచ్చిన అక్కడే చర్చలు జరిగుతాయి. ఆ వూరికి తూర్పు దిక్కున వాగు ( యేరు కతువా ) ఆనకట్టు ఉంది అక్కడ నీటిని నిల్వచేసి పంట పొలాలకు పంపుతారు. ఆనకట్ట క్రింద ఆ ఊరిలోని యువత చేపలను పడతారు. ఇక ఆ వూరికి పడమర ప్రాథమిక పాఠశాల ఉంది దాదాపుగా ఆ ఊరిలోని వారందరూ ఆ పాఠశాల లోనే చదివేవారు ఆ స్చూల్కి ఎడమ వైపు వూరి దేవత దేవాలయం ఉంది ప్రతి రెండు యేండ్లకు ఒక్కసారి జాతహర అవుతుంది ఆ పండుగకు మాత్రం ఆ ఊరిలోనూ వారందరూ కొత్త బట్టలు, ఇంటి ఆడపడుచులను పిలిచి వారికి భోజన తాంబూలాలు ఇచ్చే ఆనవాయితీ వస్తుంది . వూరికి దక్షణ బాగాన రాయిపహాడ్ అనే వూరి ఉంది మొగ్డుమ్పల్లి నుండి మొదలుకొని రాయిపాహాద్ వారకు అన్ని చేలకలు పొలాలు ఉంటాయి . వూరికి ఉత్తరం భాగంలో ఉంది వాగు ఆ వాగు 365 లోజులు పారే వాగు కాలక్రమేనా ఎండిపోయింది. పూర్వ కాలంలో ఈ వాగుని చూసి ఆ వూరి మగవారికి పిల్లను కూడా ఇవ్వని సంఘటనలు ఉన్నాయంటే అతిశయోక్తి లేదు.
ఇంజెక్షన్
ఇంజెక్షన్ లేదా సూది మందు అనగా సాధారణంగా సూది మరియు సిరంజితో శరీరంలోకి మందు ద్రవాలను పంపటానికి వాడుతుంటారు.. సూది మందులలో అనేక రకాలున్నాయి. అటువంటివి:ఇంజెక్షన్లు అనారోగ్యమును నిరోధించడానికి లేదా ఔషధం ఇవ్వడానికి ఉపయోగిస్తారు.
ఇంజెక్షన్ల ద్వారా అనారోగ్యమును నిరోధించడానికి వైరస్ యొక్క చనిపోయిన లేదా బలహీనపడిన వెర్షన్ శరీరంలోకి ఎక్కించుతారు ఇవి ఎక్కించటం ద్వారా అనారోగ్యమును నిరోధించడానికి అవసరమైన శక్తి సమర్థ్యాలను శరీరం సమకూర్చుకుంటుంది, ఎక్కించబడిన వైరస్ ముందస్తుగానే మరణించినది లేదా బలహీనపడినది అయినందువలన శరీరం ఆ వైరస్ ను తొందరగా నాశనం చేయగలుగుతుంది, ఇటువంటి వైరస్ భవిష్యత్తులో మళ్ళీ శరీరంలోకి ప్రవేశించినట్లయితే సులభంగా శరీరం దానిని ఎదుర్కొని చంపగలుగుతుంది.
జెజ్జాల కృష్ణ మోహన రావు
జెజ్జాల కృష్ణ మోహన రావు నెల్లూరు జిల్లాలో 1943 వ సంవత్సరంలో జన్మించారు. వీరు మదరాసులో (చెన్నై) ఎస్.ఎస్.ఎల్.సి చదివారు. అప్పట్లో వీరికి తెలుగు మాస్టారుగా వేదం వేంకట కృష్ణ శర్మగారుండేవారు. తిరుపతిలో ఉన్నతాబ్యాసము చేసి IISc,బెంగుళూరులో Crystallography లో Ph.D పట్టా పొందారు. తర్వాత 1980 దాకా మధురై కామరాజ్ విశ్వవిద్యాలయంలో రీడర్‌గా విద్యాబోధన చేశారు.
తర్వాత అమెరికావెళ్లి అక్కడే లో శాస్త్రజ్ఞునిగా దీర్ఘకాలం ప్రవాస జీవితం గడిపారు. వీరు ఛందస్సు మీద విస్తారంగా వ్యాసాలు రచించారు. పాటలు పద్యాలు రాశారు. అనువాదాలు చేశారు. వీరి సుభాషితాల సంకలనం: Today’s Beautiful Gem. ఛందశ్శాస్త్రంలో కృషి, పరిశోధనకు గాను విరోధినామ (2009)సంవత్సరపు బ్రౌన్ పురస్కారాన్ని అందుకున్నారు.
వీరి ప్ర స్తుత నివాసం: ఫ్రెడరిక్, మేరీలాండ్, అ.సం.రా. హాబీలు: సాహిత్యము, సంగీతము, ముగ్గులు
http://eemaata.com/em/issues/200005/776.html
వెల్లాల సదాశివశాస్త్రి
వెల్లాల సదాశివశాస్త్రి (1861-1925) మహబూబ్ నగర్ జిల్లాకు చెందిన కవి. జిల్లాలోని పెబ్బేరు మండలంలోని అయ్యవారిపల్లె వీరి స్వగ్రామం. తల్లి వెంకటసుబ్బమ్మ, తండ్రి శంకరజ్యోసులు. వీరు ప్రధానంగా చరిత్ర సంబంధిత రచనలు చేశారు.
ముప్పరాజుపాలెం
ముప్పరాజుపాలెం , గుంటూరు జిల్లా, నూజెండ్ల మండలానికి చెందిన గ్రామము.
చిలుముల విఠల్‌ రెడ్డి
చిలుముల విఠల్‌ రెడ్డి కమ్యూనిస్టు నాయకుడు మరియు ఆంధ్రప్రదేశ్ మాజీ శాసన సభ్యుడు. సిపిఐ శాసనసభా పక్ష నాయకుడిగా ఆయన కూడా పనిచేశారు. మాజీ ముఖ్యమంత్రి ఎన్టీ రామారావుతో ఆయనకు అత్యంత సన్నిహిత సంబంధాలు ఉండేవి. విఠల్ రెడ్డిని అప్పట్లో ఎన్టీఆర్ "బావ"గా అభివర్ణించేవారు.
విఠల్ రెడ్డి స్వగ్రామం కౌడిపల్లి. 6వ తరగతి వరకు చదువుకున్న విఠల్ రెడ్డిది వేల ఎకరాల భూస్వామ్య కుటుంబం. అయితే కమ్యూనిజం పట్ల ఆకర్షితుడై 1954లో సీపీఐలో చేరి నిజాంకు వ్యతిరేకంగా ఉద్యమంలో పాల్గొన్నారు. 1957లో మొదటిసారి నర్సాపూర్ నియోజకవర్గం నుంచి ఎమ్మెల్యేగా పోటీ చేసి ఓటమి పాలయ్యారు. 1956-62 వరకు కౌడిపల్లి సర్పంచ్‌గా కొనసాగారు.
1962లో మొదటిసారి సీపీఐ తరపున ఎమ్మెల్యేగా గెలుపొంది అసెంబ్లీలో అడుగుపెట్టారు.
ఆ తర్వాత 1978లో, 1985, 89, 94ల్లో వరుసగా మూడుసార్లు ఎమ్మెల్యేగా గెలుపొందారు. 1999 ఓటమి తరువాత వయోభారం, అనారోగ్య కారణాల వల్ల రాజకీయాలకు దూరంగా ఉన్నారు.
ఆయన అక్టోబరు 19 2012 న మెదక్ జిల్లా నర్సాపూర్‌లో తుదిశ్వాస విడిచారు.
సెన్సార్
సెన్సార్ అనేది ఒక పరికరం, ఇది భౌతిక పరిమాణం కొలుస్తుంది మరియు దానిని ఒక 'సిగ్నల్' గా మారుస్తుంది, ఈ సిగ్నల్ ఒక పరిశోధనిచే లేదా ఉపకరణంచే చదవబడవచ్చు. ఉదాహరణకు, పాదరస థర్మామీటర్ ద్రవం యొక్క విస్తరణ మరియు సంకోచములను కొలిచిన ఉష్ణోగ్రతగా మారుస్తుంది, ఈ కొలవబడిన ఉష్ణోగ్రత కాలిబ్రేటెడ్ గ్లాస్ ట్యూబ్ పై చదవబడవచ్చు. సెన్సార్లు వివిధ రకముల యొక్క చాలా ఉన్నాయి. సెన్సార్స్ అనేక రోజువారీ వస్తువులలో ఉపయోగించబడుతున్నాయి.
దివివారిపాలెం
దివివారిపాలెం , ప్రకాశం జిల్లా, కందుకూరు మండలానికి చెందిన గ్రామము.
కవితా కృష్ణన్
కవితా కృష్ణన్ అఖిల భారతీయ అభ్యుదయ మహిళా సమాఖ్య (AIPWA) కార్యదర్శి. భారత కమ్యూనిస్ట్ పార్టీ (మార్క్సిస్టు-లెనినిస్టు) (సిపిఐ-ఎంఎల్) ఆధ్వర్యంలో వెలువడుతున్న 'విమోచన ' మాస పత్రికకు సంపాదకురాలు కూడా. మహిళా హక్కుల ఉద్యమకారిణి. ఆమె నిర్భయ ఢిల్లీ గ్యాంగ్ రేప్ సంఘటనపై, ఆ తర్వాత మహిళలపై జరిగిన అనేక హింసాత్మక సంఘటనలకు వ్యతిరేకంగా ఉద్యమాలు చేసింది. 
కవిత తమిళనాడులోని కూనూర్లో జన్మించింది. చత్తీస్‌ఘఢ్ లోని భిలాయిలో పెరిగింది. ఆమె తండ్రి ఒక స్టీల్ ప్లాంట్‌లో ఇంజనీర్గా పనిచేసేవాడు. ఆమె తల్లి సునితా కృష్ణన్ ఆంగ్లం భాష అధ్యాపకురాలు. కవిత జె.ఎన్.యూనివర్సిటిలో ఇంగ్లీష్ సాహిత్యంలో ఎం.ఫిల్., పూర్తి చేసింది.
ఇటీవల (మే,2016) కవితా కృష్ణన్ వార్తల్లో వ్యక్తిగా నిలిచారు. 'ఫ్రీ సెక్స్ ' (స్వేచ్ఛా శృంగారం') పేరుతో సామాజిక మాధ్యమాలలో ఆమె తన అభిప్రాయాలను వెలుబుచ్చి వార్తల్లో నిలిచారు. పరస్పర అంగీకారంతో ఎవరు ఎవరితోనైనా, ఏ సమయంలో నైనా స్వేచ్ఛగా శృంగారంలో పాల్గొనే అవకాశం ఉండాలన్నది ఆమె అభిప్రాయం. అన్ ఫ్రీ సెక్స్ అనేది మహిళలను బలవంతపెట్టడం లాంటిదేనని.. సెక్సువల్ విషయాలకు సంబంధించి స్త్రీకి పూర్తి వ్యక్తిగత స్వేచ్ఛ ఉండాలన్నది ఆమె అభిప్రాయం. ఈ విషయంపై ఆమెకు కొంతమంది మద్దతుగా నిలిస్తే, మరికొందరు తీవ్రంగా విమర్శించారు. అలాంటి వారిలో డీఎం దాస్ ఒకరు. ఆయన కవితా కృష్ణన్‌ను "అమ్మ లేక మీ కూతురు ఫ్రీ సెక్స్ లో పాల్గొన్నారేమో అడుగు " అని ప్రశ్నించాడు. దీనిపై కవితా కృష్ణన్ కుడా ఏ మాత్రం వెనక్కి తగ్గలేదు. అవును "మా అమ్మ ఫ్రీ సెక్స్ చేసింది. మా అమ్మ లాగే మీ అమ్మ కూడా చేసే ఉంటుంది. లేకపోతే అది రేప్ అవుతుంది.. అర్థమైందా?" అంటూ సమాధానం ఇచ్చింది. ఇది ఇంతటితో ఆగకుండా.. కవితా కృష్ణన్ అమ్మకూడా ఇందులో భాగం అయింది.
హాయ్ దాస్ నేను కవితా అమ్మను. నేను ఫ్రీ సెక్స్ లో పాల్గొన్నాను. అది నా ఇష్టపూర్వకంగా జరిగింది. నాకు నచ్చిన వ్యక్తులతో నాకు నచ్చిన సమయంలో సెక్స్ లో పాల్గొనే హక్కు నాకుంది. ప్రతి మహిళా లేదా పురుషుడు సెక్స్ విషయంలో తమకు నచ్చినట్టుగా ఉండే హక్కు ఉంది. బలవంతపు సెక్స్ చేయవద్దు. ఫ్రీ సెక్స్ చేయండి అంటూ కవితా కృష్ణన్ అమ్మ కుడా చెప్పింది. మహిళా హక్కుల కోసం గొంతెత్తి కొత్త నినాదం వినిపిస్తున్న ఈ తల్లీ కూతుళ్లను అభ్యుదయ మహిళాలోకం అభినందిస్తుంది.
బ్రహ్మోత్సవం (సినిమా)
బ్రహ్మోత్సవం 2016 మే 20న విడుదలైన తెలుగు సినిమా.
అజయ్ (మహేష్ బాబు) ది ఒక పెద్ద ఉమ్మడి కుటుంబం.Mickey J. Meyer was signed to compose the film's soundtrack and background score. In early March 2015, Meyer recorded a song whose vocals were provided by Abhay Jodhpurkar. Later, the team approached Gopi Sundar to score the background music for this film. The film's audio was launched in a grand ceremony on 7 May at JRC Convention Center.
డిక్టేషన్
డిక్టేషన్ అనగా మాట్లాడే వచనం యొక్క ప్రతిలేఖనం: ఒక వ్యక్తి డిక్టేషన్ చెబుతుంటే మరొక వ్యక్తి దానిని వ్రాస్తుంటాడు, "డిక్టేషన్ లో చెప్పినది సరిగా వ్రాసామా, లేదా అని స్పెల్లింగ్ లను ఛూసుకుంటారు."
పుండరీకుడు
పుండరీకుడు లేదా పుండలీకుడు విఠోబా కు సంబంధించిన పురాణాల్లో కనిపించే చెందిన ఒక భక్తశిఖామణి. ప్రస్తుతం పండరీపురంలో నెలకొన్న వైష్ణవ దేవుడైన విఠోబాను ఈయనే భూమిపైకి రప్పించాడని భక్తుల విశ్వాసం. విఠోబాను ప్రధాన దైవంగా పూజించే వర్కారీ సంప్రదాయాన్ని కూడా ఈయనే ప్రారంభించాడు.
పుండరీకుడు కుండలిని సాధన చేసిన అత్యంత ప్రాచీనమైన వ్యక్తి కూడా. కుండలినీ శక్తిని గ్రహించినవాడు కాబట్టి ఆయనను కుండలీకుడు అని కూడా అనేవారు. ఆ కుండలీకుడు కొద్దికాలానికి పుండలీకుడు అయ్యింది. ఈయన పండరీపుర ఆలయంలో ఉన్న మూలమార్తిని విష్ణువు లేదా కృష్ణుడి అవతారం కాదనీ, అది కుండలినీ శక్తికి ప్రతీక అని అభివర్ణించాడు.
విఠోబా నిలుచున్న ఇటుక మూలాధార చక్రానికి ప్రతీక. విల్లులా వెనుకకు వంగిన చేతులు ఇడ మరియు పింగళ నాడులు. అవి రెండు శరీర మధ్య భాగమైన సుషుమ్న లేదా బ్రహ్మనాడి దగ్గర కలుసుకుంటాయి. శరీరం విశ్వమంతా నిండిఉన్న శక్తికి స్త్రీ స్వరూపం. పైన ఉన్న లింగం పురుష ప్రకృతికి నిదర్శనం. ధ్యానం ద్వారా కుండలినీ మేల్కొన్నపుడు ఆ శక్తి తలపైనున్న సహస్ర చక్రాన్ని చేరుకుంటుంది.
ఆయనకు రాజులు, మరియు కులీనులు పుండరీకునికి భక్తులుగా ఉండేవారు. వారే ఇక్కడ ఆలయాన్ని నిర్మించారు. తరతరాలుగా వస్తున్న కుండలినీ సాధన ఈ క్షేత్రాన్ని పవిత్రంగా మార్చింది. ప్రపంచం నలుమూలల నుంచి సత్యాన్వేషులంతా ఇక్కడికి వచ్చి భక్తి మార్గం ద్వారా తమ కుండలినీ శక్తిని తెలుసుకున్నారు.
పాండురంగ మహత్యం (1957) సినిమా ఈతని జీవితచరిత్ర ఆధారంగా నిర్మించబడినది. ఇందులో పుండరీకునిగా నందమూరి తారక రామారావు నటించాడు.
ఏల్చూరి మురళీధరరావు
ఏల్చూరి మురళీధరరావు ఎనిమిదో తరగతిలోనే ఆశువుగా పద్యం చెప్పి బాలకవి అనిపించుకున్నారు. మురళీధరరావు నయాగరా కవుల్లో ఒకరైన ఏల్చూరి సుబ్రహ్మణ్యంగారి పుత్రులు. మద్రాసులో పి.యు.సి. పూర్తయ్యాక, విజయవాడ ఎస్‌. ఆర్. ఆర్ కళాశాలలో డిగ్రీ చేశారు. భీమవరం డి.ఎన్.ఆర్. కళాశాలలో ఎం.ఎ. తెలుగు పూర్తి చేసి, ఆపైన మద్రాసు విశ్వవిద్యాలయం నుంచి ద్రోణపర్వం మీద ఎం.ఫిల్ పట్టా తీసుకున్నారు. గణపవరపు వేంకట కవి ప్రబంధ రాజ వేంకటేశ్వర విజయ విలాసంలోని చిత్ర కవిత్వంపై పరిశోధించి కొర్లపాటి శ్రీరామమూర్తి వంటి గురువుల నుంచి "తెలుగులో వెలువడిన ఉత్తమోత్తమ పరిశోధనా గ్రంథాలలో తలమానికం" అన్న ప్రశంస పొందారు. ఆకాశవాణిలో నాలుగేళ్ళు ఉద్యోగం చేశాక ఢిల్లీ శ్రీ వేంకటేశ్వర కళాశాలలో అధ్యాపకుడిగా స్థిరపడ్డారు.
జాతీయ రహదారి 565 (భారతదేశం)
జాతీయ రహదారి 565 (ఎన్.హెచ్ 565), భారతదేశంలోని తెలంగాణ మరియు ఆంధ్ర ప్రదేశ్ రాష్ట్రాలలో నిర్మించిన  కొత్త జాతీయ రహదారి. ఈ రహదారిని 565 గా నామకరణం చేసారు.
ఇది తెలంగాణలొని నకిరేకల్ వద్ద జాతీయ రహదారి 65 జంక్షన్ వద్ద మొదలయి నల్గొండ, మాచెర్ల, కనిగిరి, వెంకటగిరి మీదుగా వెళ్ళి ఆంధ్ర ప్రదేశ్లొని ఏర్పేడు వద్ద
జాతీయ రహదారి 71 జంక్షన్ వద్ద ముగుస్తుంది. ఈ రహదారి పొడవు ఆంధ్ర ప్రదేశ్ లో 420,05 కిమీ (261.01 మైళ్లు).
జాతీయ రహదారి 765 (భారతదేశం)
జాతీయ రహదారి 765 (ఎన్.హెచ్ 765), భారతదేశంలోని తెలంగాణ మరియు ఆంధ్ర ప్రదేశ్ రాష్ట్రాలలో నిర్మించిన కొత్త జాతీయ రహదారి. ఈ రహదారిని 765 గా నామకరణం చేసారు.
ఇది తెలంగాణలోని హైదరాబాదు వద్ద మొదలయి కల్వకుర్తి, శ్రీశైలం, డొర్నాల మీదుగా వెళ్ళి ఆంధ్ర ప్రదేశ్లొని తొకపల్లె వద్ద జాతీయ వద్ద ముగుస్తుంది.
రాష్ట్రాల వారీగా రహదారి మార్గం పొడవు (కి.మి.):
హయావో మియాజాకి
లో "మంగ" అని పిలువబడే బొమ్మల సినిమాలు రూపొందించడంలో సుప్రసిద్ధులు. మియజాకిని అమెరికాకు చెందిన ప్రసిద్ధ యానిమేటర్ "వాల్ట్ డిస్నీ" తో పోలుస్తారు. మియాజాకి తన తోటి యానిమేటర్ "ఇసావో తకహట" తో కలిసి "స్టూడియో గిబ్లి"ని నెలకొల్పారు. మియాజాకి తీసిన చిత్రాల్లో "స్పిరిటెడ్ అవే" అనే చిత్రం అకాడమీ అవార్డులలో యానిమేషన్ విభాగంలోఉత్తమ చిత్రంగా గెలుపొందింది. ఇప్పటికీ డిస్నీ యానిమేషన్ లేదా పిక్సార్ యానిమేషన్ సభ్యులు వారు నూతనంగా తీయబోయే చిత్రాలకు మియాజాకీ చిత్రాల నుండి ప్రేరణ పొందుతారు. స్పిరిటెడ్ అవే చిత్రం జపాన్లోనే అత్యధిక వసూళ్ళు సాధించిన చిత్రం. అప్పటి వరకు జపాన్లో అత్యధిక వసూళ్ళు సాధించిన టైటానిక్ చిత్ర రికార్డును స్పిరిటెడ్ అవే అధిగమించింది. మియాజాకి తీసిన చిత్రాల్లో ప్రముఖమైనవి, మై నైబర్ టొటొరో, నాసికా ఆఫ్ ద వాలి ఆఫ్ ది విండ్, ప్రింసెస్ మొనొనోకె, హౌల్స్ మూవింగ్ కాస్ట్ల్, ఇతర చిత్రాలు అమెరికాలో కూడా విశేష ఆదరణ పొందాయి.
బిట్
బిట్ అనేది కంప్యూటింగ్ మరియు డిజిటల్ కమ్యూనికేషన్లలో సమాచారం యొక్క ప్రాథమిక ప్రమాణం. ఒక బిట్ కేవలం రెండు విలువల్లో ఒకదానిని మాత్రమే సూచించగలదు. అందువలన దీనిని భౌతికంగా రెండు స్థితుల్లో ఉండగల ఏ పరికరంతోనైనా సూచించవచ్చు. ఈ విలువలు సర్వసాధారణంగా 0 తో గాని లేదా 1 తో గాని సూచించబడతాయి. బైనరీ డిజిట్ యొక్క పూర్తి రూపమే బిట్. ఇది సమాచార సిద్ధాంతంలో షానన్ అనే ప్రమాణానానికి సమానం.
ఈ రెండు విలువలను తర్కంలో (లాజిక్) "అవును/కాదు", "ఉంది/లేదు", "సత్యం/అసత్యం"; గణితంలో "ధన సంఖ్య/ఋణ సంఖ్య"; ఏదైనా స్థితిని తెలుపడానికి "ఆన్/ఆఫ్" లాంటి వాటిని సూచించడానికి వాడతారు. బిట్లను ప్రమాణంగా సూచించడానికి ఆంగ్లంలో bits లేదా b అని గానీ సూచిస్తారు. సాధారణంగా ఎనిమిది బిట్ల సముదాయాన్ని ఒక బైట్ అని వ్యవహరిస్తారు.
ఒక బిట్ ను ఏదైనా డిజిటల్ పరికరంతో లేదా కేవలం రెండు స్థితుల్లో ఉండగలిగే ఏ భౌతిక పరికరంతోనైనా సూచించవచ్చు. వీటిని సూచించడానికి పలు మార్గాలు ఉన్నాయి. అధునాతన కంప్యూటింగ్ పరికరాలలో దీనిని ఎలక్ట్రికల్ వోల్టేజీ లేదా కరెంటు ప్రవాహంతో సూచిస్తారు.
బిట్లను ఒకదాని తరువాత ఒకటి ప్రసారం చేస్తే దానిని శ్రేణీ ప్రసారం ("సీరియల్ ట్రాన్స్ మిషన్") అనీ ఒకేసారి ఒకటికన్నా ఎక్కువ బిట్లు ప్రసారం చేస్తే దానిని సమాంతర ప్రసారం ("ప్యారలల్ ట్రాన్స్ మిషన్") అనవచ్చు. డేటా ప్రసార రేటును కొలవడానికి "బిట్స్ ఫర్ సెకండ్" (bit/s) లేదా "కిలోబిట్స్ ఫర్ సెకండ్" అనే ప్రమాణానాన్ని వాడతారు.
వింజమూరి వెంకట లక్ష్మీ నరసింహారావు
వింజమూరి వెంకట లక్ష్మీ నరసింహారావు) (జననం 1887 ) భారతీయ రంగస్థల నటుడు, తెలుగు-సంస్కృత పండితుడు మరియు రచయిత.
ఆయన పిఠాపురంలో జన్మించారు. ఆయన రంగస్థన నటనకు ఆకర్షితులై తన 10 వ యేట "మర్చంట్ ఆఫ్ వెనిస్" నాటకంలో "గ్రాసియానా" పాత్ర పోషించారు. అప్పటి ప్రధానోపాధ్యాయులైన కూచి నరసింహం దృష్టిలో పడ్డారు. ఆయన 1913 లో "కాకినాడ అమటూర్స్" నాటక కంపెనీలో చేరి "గయోపాఖ్యానం" నాటకంలో గయుని పాత్రను పోషించారు. అదే నాటకం యొక్క నాటక పోటీలలో ఆయన కుర్మ వెంకట రెడ్డి నాయుడి ద్వారా మొదటి బహుమతిని అందుకున్నారు. ఆయన "పాండవ విజయం" నాటకంలో ధర్మరాజు పాత్రను పోషించారు. ఆయనకు యిష్టమైన పాత్ర ధర్మవరం వారి చిత్రనళినీయం నాటకంలోని బాహుకుడు. 1918 లో విక్టోరియా హాల్ లో ప్రదర్శించబడిన నాటకాలు రాసపుత్ర విజయం, ప్రతారుద్రీయం, సారంగధర లలో పాత్రలను పోషించారు. ఆయన బళ్ళారి రాఘవ చే అభినందింపబడ్డారు.
ఆయన వెంకటరత్నమ్మను వివాహమాడారు. ఆమె తెలుగులో మొదటి మహిళా పత్రిక అయిన "అనసూయ "కు సంపాదకురాలిగా పనిచేసింది. ఆ పత్రికలో రచయిత్రులు మరియు అజంతా శైలిలో చిత్రాలు ఉండెడివి. ఆయన కుమార్తెకు కూడా ఆ పత్రిక నామం అనసూయ గానే నామకరణం చేసారు. వారికి ఇద్దరు కుతుళ్ళు. వారు వింజమూరి అనసూయ మరియు వింజమూరి సీతాదేవి. వీరిద్దరినీ కలసి "వింజమూరి సిస్టర్స్"గా పిలుస్తారు. వీరిద్దరూ దేవులపల్లి కృష్ణశాస్త్రి యొక్క మేనకోడళ్ళు.
ఆయన 1967 లో భారత ప్రభుత్వం నుండి పద్మశ్రీ పురస్కారాన్ని పొందారు.
అనసూయ (పత్రిక)
అనసూయ 1914 లో ప్రారంభింపబడిన మొదటి మహిళా పత్రిక. 
దీనిని కాకినాడ నుంచి వింజమూరి వెంకటరత్నమ్మ గారు నడిపారు. ఈ పత్రిక మహిళా ఉద్యమాలకు ఎంతగానో తోడ్పడింది. ఇందులో స్త్రీలకు ఉపయోగపడే రచనలు ఉండేవి. గృహనిర్వహణ, ప్రకృతిశాస్త్రాలు, పురాణస్త్రీల చరిత్రలు, వివిధ రంగాలలో వన్నెకెక్కిన ప్రపంచ ప్రసిద్ధ మహిళల చరిత్రలు మొదలైన అంశాలకు సంబంధించిన విషయాల గూర్చి ఈ పత్రికలో ప్రచురించేవారు. ఈ పత్రిక అభ్యుదయ భావాలకు నాంది అయినది. ఇందులో స్త్రీ విద్య ఆవశ్యకత, ఆనాడు ఉన్న సాంఘిక దురాచారాల పైన వివిధ ఆర్టికల్స్ ప్రచురించేవారు. ఆనాడు ఈ పత్రిక ప్రారంభించే నాటికి హిందూ సుందరి అనే ఒక్క పత్రిక మాత్రమే ఉండేది. ఒకరకంగా చెప్పాలంటే ఆరోజులలో స్త్రీని మేల్కొలిపిన పత్రిక అని చెప్పవచ్చు.
తెలుగులో స్త్రీల కోసం స్థాపించిన మొదటి పత్రిక సతీహితబోధిని. దాన్ని స్థాపించినది కందుకూరి వీరేశలింగం పంతులు. స్వాతంత్ర్యానికి పూర్వమే స్త్రీల సంపాదకత్వంలో పత్రికలు వెలువడటం గొప్ప విషయమైతే అందులో కొన్ని పత్రికలు స్త్రీవిద్య కోసం, తద్వారా స్త్రీలలో చైతన్యం పెంపొందటం కోసం కృషి చేయడం మరింత విశేషమనే చెప్పాలి. 'హిందూసుందరి' స్త్రీ సంపాదకత్వంలో వెలువడిన తొలి తెలుగు పత్రిక. శ్రీమతి మొసలికంటి రమాబాయి సంపాదకత్వంలో 1902లోనే ఈ పత్రిక ప్రారంభమైంది. స్త్రీ విద్యపైనా, సమాజంలో ఆనాడు ఉన్న సంఘ దురాచారాలపైనా వచ్చిన మరో పత్రిక 'అనసూయ'. "స్త్రీలెచ్చట నుచ్ఛస్థితిలో నుందురో యాదేశ మభివృద్ధిలోనున్న మాటయే. అట్లుండుటకు వారి యజ్ఞానాంధకారము పారద్రోలబడవలయును. వారు పురుషులతో సర్వవిధముల సమానలని యెన్నుకొనబడు నవస్థ రావలయును." అనే భావాన్ని వ్యక్తం చేయడం నిజంగా అప్పట్లో సంచలమే. 1917లో మొదలైన పత్రిక ఎప్పటివరకూ వచ్చిందో కచ్చితంగా తెలీదు కానీ 1924 జూలై సంచిక వరకు లభ్యమవుతున్నది. ఆర్థిక ఇబ్బందుల మూలంగానే ఆ పాత్రిక ఆగిపోయిందనుకోవచ్చు. ఏదేమైనా స్త్రీవిద్య, సమానత్వం కోసం స్వాతంత్ర్యానికి పూర్వమే ఓ స్త్రీ సంపాదకత్వంలో వచ్చిన ఓ గొప్ప మాస పత్రికగా 'అనసూయ'కు స్థానం ఉంటుంది.
వింజమూరి వెంకటరత్నమ్మ
వింజమూరి వెంకటరత్నమ్మ ప్రముఖ రచయిత్రి మరియు పత్రికా సంపాదకురాలు. 
ఆమె 1888 లో జన్మించారు. ఆమె "నవ్య సాహితీ సమితి"లో ఏకైన మహిళా సభ్యురాలు.
ఆమె తెలుగులో స్త్రీల కోసం అనసూయ అనే పత్రిక 1917 జూలై 1 న కాకినాడ లోని రామారావు పేట నుండి ప్రారంభించింది. ఆమె ఆ పత్రికకు సంపాదకత్వం వహించారు. . ఒకరకంగా చెప్పాలంటే ఆరోజులలో స్త్రీని మేల్కొలిపిన పత్రిక అని చెప్పవచ్చు. "స్త్రీలెచ్చట నుచ్ఛస్థితిలో నుందురో యాదేశ మభివృద్ధిలోనున్న మాటయే. అట్లుండుటకు వారి యజ్ఞానాంధకారము పారద్రోలబడవలయును. వారు పురుషులతో సర్వవిధముల సమానలని యెన్నుకొనబడు నవస్థ రావలయును." అనే భావాన్ని వ్యక్తం చేయడం నిజంగా అప్పట్లో సంచలమే. టైమ్స్ ఆఫ్ ఇండియా పత్రికలో సర్ నారాయణచంద్ర వార్కర్ రచించిన ఒక వ్యాసాన్ని వెంకటరత్నమ్మ 'ఇరువురు మాలకన్నియలు' పేరుతో అనువదించి 1919 జూలై-ఆగస్టు సంచికలో ప్రచురించారు. ఆ కాలంలో స్త్రీల స్వేచ్ఛ గూర్చి భావాల్ని పత్రికలో వ్యక్తం చేయడం అంటే సామాన్యం కాదు. పూర్వకాలంలో మనదేశంలో ఉన్న ఘోషాపద్ధతి మూలంగా పురుషుల మాదిరిగా స్త్రీలు బయటకి వచ్చి చదువుకోడానికి వీల్లేకుండా ఉండేది. అయితే అవకాశమిస్తే మేధాపరంగా వారు పురుషులకేమాత్రం తీసిపోరు అన్న అంశంతో వెంకటరత్నమ్మ ఒక వ్యాసంలో బాలికల పాఠశాలల్లో ఉపాధ్యాయినిలుగా స్త్రీలను మాత్రమే నియమించాలన్న అభిప్రాయాన్ని వ్యక్తం చేశారు. వారిని ఆదర్శంగా తీసుకుని విద్యార్థినులు తయారవుతారని ఆమె భావన. విజ్ఞానదాయకమైన వ్యాసాలెన్నింటినో వెంకటరత్నమ్మ తన పత్రికలో ప్రచురించేవారు. ఆర్థిక ఇబ్బందుల వల్ల మధ్యమధ్యలో పత్రిక రావడం ఆలస్యమైనా భరించి రెండు నెలలకు కలిపి ఒక సంచికను తీసుకువచ్చేవారామె.
ఆమె భర్త వింజమూరి వెంకట లక్ష్మీ నరసింహారావు భారతీయ రంగస్థల నటుడు, తెలుగు-సంస్కృత పండితుడు మరియు రచయిత. ఆయన 1967 లో భారత ప్రభుత్వం నుండి పద్మశ్రీ పురస్కారాన్ని పొందారు. వారి కుమార్తెకు కూడా ఆ పత్రిక నామం అనసూయ గానే నామకరణం చేసారు. వెంకటరత్నమ్మ ఆ పత్రికను అనసూయాదేవి పుట్టక ముందు అంటే 1914 నుంచి 1920 వరకు అంటే ఆమె పుట్టేంతవరకూ నడపడం విశేషం. వెంకటరత్నమ్మకు ఇద్దరు కుతుళ్ళు. వారు వింజమూరి అనసూయ మరియు వింజమూరి సీతాదేవి. వీరిద్దరినీ కలసి "వింజమూరి సిస్టర్స్"గా పిలుస్తారు. వీరిద్దరూ దేవులపల్లి కృష్ణశాస్త్రి యొక్క మేనకోడళ్ళు.
బైట్
బైట్ అనగా కంప్యూటర్ లేదా ఇతర ఎలక్ట్రానిక్ పరికర సమాచార పరిమాణం యొక్క కొలత ప్రమాణం. టైపు చేయబడిన ఒంటి అక్షరం (ఉదాహరణకు, 'x' లేదా '8') కొలత ఒక బైట్. సింగిల్ బైట్ సాధారణంగా ఎనిమిది బిట్స్ (బిట్స్ అనేవి క్రమంగా ఉండే కంప్యూటర్లోని నిల్వ యొక్క అతిచిన్న యూనిట్, అర్థమయ్యేలా చెప్పాలంటే పదార్థం కోసం అణువులుగా) లను కలిగి ఉంటుంది. బైట్లు తరచూ B అక్షరం ద్వారా సూచించబడతాయి. చారిత్రాత్మకంగా, బైట్లు పాఠ్య అక్షరాలు ఎన్కోడ్ చెయ్యటానికి ఉపయోగిస్తారు.
చాలా ప్రోగ్రామింగ్ భాషల్లో బైట్ అనే డేటాటైపు ఉంది. సీ మరియు సీ++ భాషల్లో ఒక బైట్ అంటే ఒక అక్షరాన్ని సూచించడానికి సరిపడే పరిమాణం కలిగిన మెమరీ లొకేషన్. ప్రామాణికత ప్రకారం ఒక బైట్ లో కనీసం 256 విలువలు భద్రపరచగలగాలి. అంటే కనీసం ఎనిమిది బిట్లు పరిమాణం ఉండాలి.
జావాలో బైట్ డేటాటైపు కచ్చితంగా ఎనిమిది బిట్లు ఉండాలి. అందులో ఒక బిట్ ను విలువ ధనాత్మకమా, ఋణాత్మకమా అని సూచించడానికి మిగతా వాటిని విలువను సూచించడానికి వాడతారు. అంటే జావాలో ఒక బైటు −128 నుంచి 127 సంఖ్యలను సూచిస్తుంది.
అమెరికా అంతర్యుద్ధం
అమెరికా అంతర్యుద్ధం అమెరికా సంయుక్త రాష్ట్రాల ఐక్యత కోసం 1861 నుంచి 1865 దాకా సాగిన ఒక పౌర యుద్ధం. 1860 లో జరిగిన అమెరికా అధ్యక్ష ఎన్నికల్లో రిపబ్లికన్ల తరఫున అబ్రహాం లింకన్ అధ్యక్షుడిగా ఎన్నికయ్యాడు. ఆయన అమెరికాలో ఉన్న అన్ని ప్రాంతాలలో బానిసత్వాన్ని రద్దు చేయాలని భావించాడు. రిపబ్లికన్లు ఉత్తర ప్రాంతంలో ప్రాభల్యం ఉన్నవారు కాబట్టి ఆ రాష్ట్రాలు దీనికి అంగీకరించారు. కానీ జనవరి 1861 లో అమెరికాలో అప్పటిదాకా ఉన్న 34 రాష్ట్రాల్లో దక్షిణ ప్రాంతంలోని బానిసత్వాన్ని తప్పుగా భావించని ఏడు రాష్ట్రాలు తమ స్వాతంత్రాన్ని ప్రకటించుకుని "కాన్ఫెడరేట్ స్టేట్స్ ఆఫ్ అమెరికా" గా ఏర్పడ్డాయి. అవి ఏప్రిల్ 1861న ఆ రాష్ట్రాలు అమెరికా కోటను ముట్టడించాయి. చివరికి గెలవలేక 1865 లో తమ సేనలతో సహా లొంగిపోయాయి.
ఈ యుద్ధం యొక్క మూలాలు అప్పటి అమెరికాలో అమల్లో ఉన్న బానిసత్వంలో ఉన్నాయి. కాన్ఫెడరసీ అనబడే దక్షిణాది రాష్ట్రాలు తమ ప్రాభల్యాన్ని పదకొండు రాష్ట్రాల దాకా విస్తరించుకున్నాయి. దౌత్యపరంగా మరేదేశాలు దీనిని అధికారికంగా గుర్తించలేదు. బానిసత్వం అమల్లో ఉన్నప్పటికీ సరిహద్దులోని కొన్ని రాష్ట్రాలు దానిని రద్దు చేయడాన్ని సమర్ధిస్తూ కేంద్రప్రభుత్వానికి తమ మద్ధతు ప్రకటించాయి.
సుమారు నాలుగేళ్ళపాటు జరిగిన ఈ సుదీర్ఘ యుద్ధంలో సుమారు 750,000 మంది సైనికులు మరణించారు. ఈ యుద్ధ ఫలితంగా దక్షిణ ప్రాంతంలో ఉండే ప్రాథమిక సౌకర్యాలన్నీ ధ్వంసమయ్యాయి. కాన్ఫడరసీ కూలిపోయింది. దేశమంతటా బానిసత్వం రద్దు చేయబడింది. దేశం పునర్నిర్మాణం ప్రారంభమైంది. దేశ సార్వభౌమత్వం పెంచేందుకు కేంద్రప్రభుత్వం పటిష్ఠం కావడం ఆరంభమైంది. బానిసత్వం నుండి బయటిపడ్డ వారికి కొన్ని హక్కులు ఏర్పరచబడ్డాయి.
1860 అమెరికా అధ్యక్ష ఎన్నికల్లో రిపబ్లికన్ల నాయకుడు అబ్రహం లింకన్ ఆధ్వర్యంలో అమెరికాలోని అన్ని భూభాగాల్లోనూ బానిసత్వం రద్దు చేయాలని తీర్మానించారు. ఈ పరిణామం కొన్ని దక్షిణాది రాష్ట్రాలకు రుచించలేదు. వారు బానిసత్వాన్ని నిర్మూలించడం అంటే రాజ్యాంగం హక్కుల ఉల్లంఘనగా భావించారు. ఉత్తరాదిన ప్రాభల్యంలో ఉన్న రిపబ్లికన్లు ఎన్నికల్లో ముందంజ వేసి లింకన్ నేతృత్వంలో ప్రభుత్వం ఏర్పాటు చేశాయి. కానీ లింకన్ ప్రమాణ స్వీకారానికి మునుపే ప్రత్తి ఆధారిత ఆర్థిక వ్యవస్థ కలిగిన ఏడు రాష్ట్రాలు ఒక జట్టు గా (కాన్ఫెడరసీ) ఏర్పడ్డాయి. వాటిలో ఆరు రాష్ట్రాల జనాభాలో బానిసల జనాభా 48.8 శాతం.
వీరగంధం వెంకట సుబ్బారావు
వీరగంధం వెంకట సుబ్బారావు ప్రఖ్యాత హరికథ కథకులు.
ఆయన ఆంధ్రప్రదేశ్ లోని ప్రకాశం జిల్లా దర్శి సమీపంలో, వినుకొండ పట్టణానికి దగ్గరగా ఉన్నటువంటి భీమవరం (ముండ్లమూరు) అను ఒక చిన్న పల్లెటూరిలో వ్యవసాయ కుటుంబంలో వీరగంధం పిచ్చయ్య మరియు వీరగంధం వెంకమ్మ దంపతులకు మూడవ సంతానంగా జూలై 29, 1937 న జన్మించారు. ఆయన తాతగారు వీరగంథం సుబ్బయ్య గారు. సుబ్బయ్య గారి తండ్రిగారు వీరగంథం పెంటయ్యగారు వినుకొండకు చెందినవారు. వీరికి చిన్నతనం నుంచే షుమారు 10వ ఏటనే కళ లందు ఆసక్తి కలిగినది. తన స్నేహితులతో కలిసి ఊరిలొ మరియు పక్క ఊళ్ళలో చిన్న చిన్న నాటకాలు ప్రదర్శిస్తూ హనుమంతుడు, రాముడు, కృష్ణుడు, నారదుడు మెదలగు వేషాలు కట్టి తన కళాతృష్ణ ని పెంపొందించసాగారు. ఇంటిలో ఒప్పుకొవటంలేదని, తన 13వ ఏట ఇల్లు వదిలి పారిపోయి, అప్పటికే కళల కు ప్రసిద్ధి గాంచిన తెనాలి పట్టణానికి చేరుకున్నారు. అక్కడ, వారిని విద్యా దానకర్ణ తెల్లాకుల వెంకటేశ్వర గుప్త భాగవతార్ గారు భోజనం పెట్టి ఆదరించి దగ్గరికి చేర్చుకున్నారు. సుబ్బారావు గారిలో ఉన్నటువంటి గాత్ర శుద్ధి, హావ భావ నటనా నైపుణ్యాన్ని చూచి, వారికి హరికథ అనే కళ ను ఆయనకు నేర్పించాలని సంకల్పించినారు.
ఆయన రెండవ తానా మహాసభల్లో జరిగిన సాంస్కృతిక కార్యక్రమాలలో ప్రదర్శించిన హరికథ ఆహుతులను ఎంతో రంజింపచేసింది. ఆయన తానా సభలలో అనేక హరికథలను చెప్పారు.
ఆయన లక్ష్మీ పార్వతిని వివాహమాడారు. ఆయనకు ఒక కొడుకు (కోటేశ్వర ప్రసాద్) ఉన్నాడు. లక్ష్మీపార్వతి మొదటి భర్తనుండి ఏప్రిల్ 15, 1993న గుంటూరు జిల్లా నరసరావుపేట కోర్టులో విడాకులు తీసుకున్నది.
ఇందిర (పాత్ర)
ఇందిర కాలాతీత వ్యక్తులు నవలలో పి. శ్రీదేవి సృష్టించిన పాత్ర. నవల పరిధిని దాటుకుని తెలుగు సాహిత్యంలో నిలిచిన పాత్రల్లో ఇది కూడా ఒకటి.
ఇందిర విశాఖపట్టణంలో తండ్రితో పాటూ జీవిస్తూంటుంది. ఇంటరుతో చదువు ఆపేసి, చిన్న ఉద్యోగం చేసుకుంటూ తండ్రిని, తనను పోషించుకుంటూంటుంది. ఆమె తండ్రి ఆనందరావు బాధ్యతలు పట్టనివాడు, జూదగాడు. పర్సులో రూపాయి లేకపోయినా ఏదోక విధంగా విలాసవంతంగా గడపగలదు. తండ్రి ఆమె షికార్లు, సరదాలకు అడ్డుచెప్పడు.అందుకు ప్రతిఫలంగా ఇందిర కూడా తండ్రికి అలవాటైన పేకాట, మందు వంటి వ్యసనాలను డబ్బిచ్చి ప్రోత్సహిస్తూంటుంది.
ఇందిర తనవాడిగా చేసుకోదగ్గ మగవాడి కోసం వేచిచూస్తుంటుంది. ఆమె ఉండే ఇంటి పై వాటాలోని ప్రకాశం అనే వైద్య విద్యార్థిని సొంతం చేసుకోవాలని ఆశపడుతుంది. అతనిలో భయాన్ని వదిలించి ధైర్యం కల్పించాలని ప్రయత్నిస్తుంది. అతన్ని తనవైపుకు తిప్పుకునేందుకు ప్రయత్నిస్తుంది. అదే సమయంలో వారిద్దరూ శారీరికంగా కూడా దగ్గరవుతారు. తాను ఆశ్రయమిచ్చి, ఇంట్లో పెట్టుకున్న తన స్నేహితురాలు కళ్యాణి పట్ల ప్రకాశం ఆకర్షితుడు అవుతున్నాడని తెలియగానే ఆమెను వెళ్ళగొడుతుంది.
దృఢ వ్యక్తిత్వం లేని ప్రకాశాన్ని కళ్యాణితో మళ్ళీ మాట్లాడొద్దని నియమించగలుగుతుంది. ప్రకాశం గాలివాటం మనిషనీ, వాజమ్మనీ తేలిపోగానే అతన్ని వదిలేసి, ప్రకాశం స్నేహితుడు కృష్ణమూర్తిని ఆకర్షించే ప్రయత్నాలు సాగిచింది.
జన శతాబ్ది ఎక్స్‌ప్రెస్
జన శతాబ్ది ఎక్స్‌ప్రెస్ (Jan Shatabdi Express) ప్రజలకు అందుబాటులో సేవలందిసున్న "శతాబ్ది ఎక్స్‌ప్రెస్". వీనిలో ఎ.సి. మరియు నాన్-ఎ.సి. భోగీలలో వసతి ఏర్పాట్లు ఉన్నాయి. The word 'Jan' refers to common people. It used to have on board catering service, later on the services were removed.
"హిల్ క్వీన్ ఎక్స్‌ప్రెస్" తప్ప మిగిలిన అన్ని జన శతాబ్ది ఎక్స్‌ప్రెస్ లు బ్రాడ్ గాజ్ లోనే నడుస్తున్నాయి. ఈ రైలు కూడా మార్చి 2016 నుండి బ్రాడ్ గాజ్ కు మార్చబడుతున్నది..
ఈ క్రింది జన శతాబ్ది రైళ్లు ప్రస్తుతం సేవలందిస్తున్నాయి:
కవనల్ కొండ
కవనల్ కొండ లేదా కవనల్ హిల్ (అధికారికంగా కవనల్ పర్వతం) అనేది పొతేఔ, ఓక్లహోమా, అమెరికా సమీపంలో ఉన్న 1,999 అడుగుల (609 మీటర్ల) ఎత్తులో ఉన్న ప్రపంచంలోనే ఎత్తైన కొండగా వాణిజ్య స్థానిక చాంబర్ ద్వారా నామాచేయబడినది (ప్రకటించబడింది). ఈ శిఖరాగ్రం అసలు ఎత్తు సముద్ర మట్టానికి 2,385 అడుగులు (727 మీటర్లు), ఉత్తరమున ఉన్న 1,960 అడుగుల (600 మీటర్ల) కు శిఖరాగ్రం మరియు పొతేఔ నది 3 మైళ్ళ (5 కి.మీ) మధ్య ఎత్తులో తేడా ఉంది. కొండ మరియు పర్వతం మధ్య వర్ణన ఆధారంగా ఈ నామాచేయబడింది, భౌగోళిక లక్షణమును బట్టి ఎత్తు 2,000 అడుగులు లేదా దాని బేస్ కంటే అధికమునట్లయితే అప్పుడు అది కొండకు బదులు పర్వతంగా వర్గీకరించబడుతుంది. ఈ పేరు ఫ్రెంచ్ పదం "కేవ్" (గుహ అనే అర్థం నుంచి) నుంచి ఉద్భవించింది.
మద్దెల శాంతయ్య
మద్దెల శాంతయ్య తెలుగు విశ్వవిద్యాలయ భాషాభివృద్ధి పీఠంలో అసిస్టెంటు ప్రొఫెసర్ గా పనిచేసారు. ఆయన కవి, వ్యాసకర్త. క్రైస్తవ జీవితంలో ఉంటూనే దానిలోనూ ప్రవేశించిన కులాన్ని ప్రశ్నించిన అంబేద్కరైట్ మద్దెల శాంతయ్య 
ఆయన దళితవాద రచయిత. దళిత సాహిత్యంలో ఆయన విశేష కృషిచేసారు. ఆయన భావోద్వేగాలను కవిత్వం రూపంలో రాసారు. ఆయన కవిత్వం చాలా వరకు అముద్రితంగానే వుండిపోయింది. ఆయన సమాజంలోని అన్యాయాలకు, అక్రమాలకు గొంతునిచ్చాడు. ఆయన "ఓ.సి. క్రీస్తు" అనే కవిత రాసాడు. శాంతయ్య ముస్లింలలోని పేదరికాన్ని, వెనుకబాటుతనాన్ని చూసి కరిగి నీరయిపోయాడని ఆయన రాసిన కవితలే చెప్తాయి. 1996 లో తుఫాను బీభత్సానికి ఒళ్లంతా కన్నీరై రాసిన శాంతయ్య కవిత ఆదివారం ఆంధ్రజ్యోతి కవర్‌ పేజీని అలంకరించింది. 'సముద్రం చోటు చాలక/ మనిషి కంట్లో చోటడిగింది" అని అన్నాడా కవితలో. శాంతయ్య ఏది రాసినా తన హృదయాన్ని దహించి వేస్తేనే రాశాడు. అందుకే ఆయన కవిత్వం ఒక చెలిమెలోంచి జాలువారే స్వచ్ఛమైన జలం లాంటిది. అందులో ఆర్ద్రత మనను కట్టి పడేస్తుంది. దళిత ఉద్యమాన్ని సమర్థిస్తూ ఆయన వ్యాసాలు రాశాడు. తన ఉద్యోగ బాధ్యతలు నిర్వర్తిస్తూనే సాహిత్య, సామాజిక కృషిని కొనసాగించాడు. వ్యక్తిగత పేరు ప్రతిష్ఠల కోసం కాకుండా తాను నమ్మిన విశ్వాసాల కోసం నిబద్ధతతో కృషి చేసిన కృషీవలుడు శాంతయ్య."
మరో కవితలో మతం మారినంత మాత్రాన మనస్తత్వాలు మారవని సమాజపు పోకడను మద్దెల శాంతయ్య ఎత్తి చూపారు. తను రాసిన ఒ.సి క్రీస్తు కవితలో "మాల ఫాదరీ, సాలె ఫాదరీ, కమ్మ ఫాదరీ, కమ్మ సిస్టరమ్మ, రెడ్డి సిస్టరమ్మ'లు ఉన్నందుకే 'ఒ.సి క్రీస్తు'ను మాల క్రీస్తుగానో మాదిగ క్రీస్తుగానో రమ్మని ప్రార్థిస్తుంటాం" అనే చరణాలు సభ్యసమాజాన్ని ఒక కుదుపు కుదుపుతాయి. 
ఆయన కామెర్ల వ్యాధితో 2001 లో మరణించాడు.
నాగప్పగారి సుందర్రాజు
నాగప్పగారి సుందర్రాజు దళిత కవి మరియు రచయిత. ఆయన దళితసాహిత్యంలో విశేషంగా కృషిచేసిన సాహిత్య పిపాసి. మాదిగత్వంలో మాగిన కథలూ కవితలూ రాసి సిసలయిన మాదిగ సాహిత్యానికి ఆయన బాటలు వేశాడు. తద్వారా మొత్తం దళిత బహుజన సాహిత్యాన్ని కొత్త ప్రమాణాలతో నింపాడు. మాదిగ మూలాల్లోకి వెళ్ళి జీవితాన్ని సాహితీకరించిన తెలుగు దళిత కథాపితామహుడు కొలకలూరి ఇనాక్‌ బడి నుంచి నేర్చుకొంటూనే ‘దండోరా’ స్ఫూర్తిని బలంగా పలికించిన సృజనకారి సుందర్రాజు.
ఆయన స్వగ్రామం కర్నూలు జిల్లా ఆలూరు తాలూకా నేమకల్లు. ఆయన తన తల్లి గారి ఊరైన ఆలూరు తాలూకా లోని మొలగవెల్లి కొట్టాలలో పెద్దనర్సమ్మ, రంగన్నలకు దంపతులకు 1968 మే 31 న రెండవ సంతానంగా జన్మించారు. అక్క రాణెమ్మ, తమ్ముడు ఆనంద్‌, చెల్లెలు గాయత్రి. ప్రాథమిక విద్య 1 నుండి 5 వరకు మొలగవల్ల కొట్టాలలోనూ, 6 నుండి 10 వరకు గుంతకల్లు మున్సిపల్‌ ఉన్నత పాఠశాలలోనూ, ఇంటర్మీడియేట్‌ (హెచ్‌.ఇ.సి) పత్తికొండ జూనియర్‌ కళాశాలలోనూ, బి.ఏ. (తెలుగు సాహిత్యం) అనంతపురం ఆర్ట్స్ కళాశాలలోనూ, యం ఏ, యం.ఫిల్‌, పిహెచ్‌డి కేంద్ర విశ్వవిద్యాలయం హైదరాబాద్‌లో చదివారు. దళితకథలపై పరిశోధనలో భాగంగా యం.ఫిల్‌, పిహెచ్‌డిలు పులికంటి కృష్ణారెడ్డి దళిత కథలపై చేశారు.
ఆయన "సువార్త" అనే కలం పేరుతో ""అక్క చచ్చిపోయింది"" అనే శీర్షికతో రాసిన మొదటి కథ 1995లో దళిత రాజ్యం అనే పత్రికలో అచ్చయింది. 1997లో 10 కథలతో వచ్చిన `మాదిగోడు' తోపాటు `మాఊరి మైసమ్మ', `బొంబాయోడు గండు జోగమ్మయ్యేడ్య' ఈ రెండు కథలు 1999లో వచ్చాయి. తన కథల్లో తెలంగాణ, రాయలసీమ ప్రాంతాల్లో ఉన్న బసివిరాలు వ్యవస్థ రద్దు కావాలని మాల, మాదిగ స్త్రీలు పడుతున్న ఆవేదనను కధలుగా రాశాడు.
1995లో "గుండెచప్పుడు", 1996లో "చండాల చాటింపు", 1997 ఫిబ్రవరిలో "మాదిగోడు", 1997 డిసెంబర్‌లో "మాదిగ చైతన్యం", 1999లో "మాఊరిమైసమ్మ," "బొంబాయోడు", "గోండుజోగమ్మయ్యేడ" వంటి రచనలు చేశారు. మూఢనమ్మకాలు సాంఘిక దురాచారాలపట్ల కథలను విశ్లేషించినప్పుడు నాగప్పగారి సుందర్‌రాజు రచించిన "బస్విని కథలు" తెలుగు కథా సాహిత్యంలో సంచలనాలుగా పేర్కొనవచ్చు. ఆయన రాసిన `మాదిగోడు' కథా సంపుటి తెలుగు కథా సాహిత్యంలోనే ఒక విప్లవ కెరటం. "బోడెద్దు" కథ, చనిపోయిన పశువుని కోసి వండుకొని తినే సంప్రదాయాన్ని ఒక గొప్ప అనుభూతిగా ప్రదర్శించింది. "ఈరారెడ్డి మనుమరాలు మీద మొనుసుండాది" లాంటి కథల్లో వాస్తవికంగా ప్రదర్శించాడు. దళిత స్త్రీని లోబరుచుకునే క్రమంలో అగ్రవర్ణాల వాళ్ళు వాళ్ళను బసివిరాండ్రుగా మార్చేక్రమాన్ని "నడిమింటి బోడెక్క బసివిరాలయ్యేద్య" కథలో ప్రతిబింబించాడు.
గోవధ నిషేధించాలని హిందూత్వ శక్తులు ఎప్పట్నుంచో చేస్తున్న ఉద్యమం దళితహక్కులకు భంగమని గుర్తించి నిర్మొహమాటంగా దాన్ని ఖండిస్తూ రాశాడు. మనుషుల్ని అంటరానివాళ్ళుగా చేసి ఆవుల్ని దేవతలుగా పూజించే హిందూ సంస్కృతిని తాత్త్వికంగా ఎండగట్టాడు. మాదిగ సంస్కృతినీ హక్కుల్నీ కాపాడుకోవటమంటే ఏంటో రాసి చూపించాడు. అనంతపురం జిల్లా మాదిగవాడల్లో కాగిన మాదిగ జీవితాలను రంగరించి తన సొంత మాదిగ బతుకుతో జోడించి ‘మాదిగోడు’ కతల్ని 1998లో తీసుకొచ్చాడు. ఈ పుస్తకం తెలుగు మాదిగ మాదిగేతర సాహిత్యలోకంలో పెను సంచలనం తెచ్చింది.
ఆయన 2000 జూలై 17 న మరణించాడు. అది కారంచేడులో దళితులపై హత్యాచారం జరిగిన రోజు కావడం యాదృచ్చికం. నాగప్పగారి సుందర్ రాజు చనిపోయిన తర్వాత ఆయన గురించి సెంట్రల్ యూనివర్సిటీ ప్రొఫెసర్ దార్ల వెంకటేశ్వరరావు ‘ఒక మాదిగ స్మృతి’ నాగప్పగారి సుందర్రాజు పరిచయం పేరుతో ఒక పుస్తకాన్ని ప్రచురించారు.దళితులు, మాదిగల జీవితాల్ని సాహిత్యీకరించాలనుకున్న సుందర్రాజు జీవితాన్ని తెలుసుకోవడానికి మాత్రం ఆ పుస్తకమే ఏకైక ఆధారం కావడం విచిత్రం.
పీటర్ డింక్లిజ్
పీటర్ హయ్డెన్ డింక్లేజ్ (,  జననం: జూన్ 11, 1969)  ఒక అమెరికన్ నటుడు. "ది స్టేషన్ ఏజెంట్ (2003)" మొదలుకొని, అతడు వేర్వేరు చిత్రాలలో, నాటకాలలో విభిన్న పాత్రలు పోషించాడు.
2011 నుంచి, డింక్లిజ్ HBO ధారావాహిక  "గేమ్ ఆఫ్ థ్రోన్స్" లో "టిరియన్ లానిస్టర్" పాత్రను పోషించాడు. ఇందుకుగాను ఇతనికి 2011 Emmy లో ఒక డ్రామా సిరీస్ లలో ఉత్తమ సహాయ  నటుడు మరియు  2011 Golden Globe Awardలో ఉత్తమ సహాయ నటుడు – సిరీస్, లఘు సిరీస్ లేక టీ.వీ ఫిల్ం, ఇంకను 2012 నుంచి 2014 వరుస Emmy పురస్కారాలు వరించగా, రెండవ సారి 2015 Emmy లో ఒక డ్రామా సిరీస్ లో ఉత్తమ సహాయ నటుడుగా బహుమతి గెలుచుకున్నాడు.
డింక్లేజ్ తనను తాను ఒక మరుగుజ్జు గా గుర్తించుకున్నాడు.
సిసింద్రీ చిట్టిబాబు
సిసింద్రీ చిట్టిబాబు 1971 లో ఎ. సంజీవి దర్శకత్వంలో విడుదలైన సినిమా. ఇందులో శోభన్ బాబు, శారద, మాష్టర్ ప్రభాకర్ ముఖ్యపాత్రల్లో నటించారు.
ఘర్షణ
ఘర్షణ లేదా రాపిడి లేదా ఒరిపిడి (ఆంగ్లం: Friction) అనగా ఘన ఉపరితలాల, ద్రవ్య పొరల, మరియు మెటీరియల్ ఎలిమెంట్స్ యొక్క ఒకదానిపై మరొకటి జారు కదలికలను అడ్డగించు బలము.
ఘనపదార్థాల మధ్య ఘర్షణ రెండు విధాలుగా ఉంటుంది. జారుడు ఘర్షణ, తిరిగే ఘర్షణ. తిరిగే ఘర్షణ జారుడు ఘర్షణ కన్నా తక్కువగా ఉంటుంది. ఉదాహరణకు ఒక బరువైన వస్తువును నేలమీద లాక్కొని వెళ్ళడం కన్నా, చక్రాలు కలిగిన ఏదైనా బండి మీద తీసుకుని వెళ్ళడం సులువు. ఎందుకంటే నేలమీద లాగుతున్నపుడు జారుడు ఘర్షణ ఉంటుంది. అందుకని లాగడం కష్టంగా ఉంటుంది. చక్రాల బండి మీద తీసుకుని వెళుతున్నప్పుడు తిరిగే ఘర్షణ ఉంటుంది. అందువల్ల దానిని సులువుగా లాగగలం. 
ఘర్షణలో అనేక రకాలు ఉన్నాయి.
ఓపెన్ హ్యాండ్ మాన్యుమెంట్
ఓపెన్ హ్యాండ్ మాన్యుమెంట్ చండీగఢ్ లోని ఇండియన్ యూనియన్ టెరిటరీ ఉన్న ఒక సింబాలిక్ నిర్మాణం. ఇది ప్రముఖ ఆర్కిటెక్ట్ లె కార్బుజియె ద్వారా రూపొందించబడింది. ఇది చండీగఢ్ ప్రభుత్వం యొక్క చిహ్నం (the hand to give and the hand to take). ఓపెన్ హ్యాండ్ మాన్యుమెంట్ శాంతి, శ్రేయస్సు మరియ మానవజాతి యొక్క ఐక్యతను సూచిస్తుంది. లె కార్బుజియె యొక్క అనేక ఓపెన్ హ్యాండ్ శిల్పాలలో ఇది అతిపెద్దది. ఇది 26 మీటర్ల (85 అడుగుల) ఎత్తులో ఉంది. లోహంతో 14 మీటర్ల (46 అడుగుల) ఎత్తులో వానెస్ నిర్మాణం, 50 చిన్నటన్నులు (100,000 lb) బరువుతో గాలిలో తిరిగే విధంగా రూపొందించబడింది.
ఓపెన్ హ్యాండ్ లె కార్బుజియె ప్రధాన శిల్పం. శాంతి మరియు సయోధ్య చిహ్నంగా దీనిని భావించాడు. ఇచ్చి పుచ్చకోవడానికి ప్రతీకగా దీనిన అభివర్ణించాడు. "సెకండ్ మెషిన్ యుగం" యొక్క పునరావృత ఆలోచనతో లె కార్బుజియె దీనిని నిర్మించాడు.
ఓపెన్ హ్యాండ్ శివాలిక్ పర్వతాల హిమాలయ పర్వత శ్రేణుల నేపథ్యంలో, చండీగఢ్ కాపిటల్ కాంప్లెక్స్ లోని 1వ సెక్టార్ లో ఉంది. ఓపెన్ హ్యాండ్ ఉన్న చోటికి రోడ్డు, రైలు మరియు వాయు సేవలు కూడా అనుసంధానం చేయబడివున్నాయి. NH 22 (అంబాలా - కల్కా - సిమ్లా - ఖబ్, కిన్నౌర్) మరియు NH 21 (చండీగఢ్ - మనాలి) లు ఈ నగరంమీదుగానే ఉన్నాయి.
ఓపెన్ హ్యాండ్ శిల్పం 26 మీటర్ల (85 అడుగుల) ఎత్తులో 9 మీటర్లు (41 అడుగులు × 30 అడుగులు) 12.5 ల కందకం పైన ఉంటుంది. 50 టన్నుల బరువుతో 14 మీటర్ల (46 అడుగులు ) ఎత్తు కలిగిన ఒక కాంక్రీట్ వేదిక మీద లోహంతో తయారుచేసిన నిర్మాణం. ఇది ఒక ఎగిరే పక్షిలా కనిపిస్తుంది. ఈ శిల్పం నంగల్ లోని భాక్రా నంగల్ మేనేజ్మెంట్ బోర్డ్ వర్క్ లో షీట్ మెటల్ లో చేతితో తయారుచేయబడింది. ఉపరితలంపై మెరుగుపెట్టిన ఉక్కుతో కప్పబడి, గాలి ద్వారా తిరిగేందుకు బాల్ బేరింగ్స్ తో ఒక ఇనుప కడ్డీ పైన అమర్చబడి ఉంటుంది.